stanford-oval/wikipedia huggingface dataset:
טירת אדינבורו
מבנה הטירה > מפלס הביניים

מפלס הביניים ממוקם בחלקה המערבי של הטירה, בין השביל העולה מכיוון השער המתרומם, לבין 'שער פוג' המוביל למפלס העליון. המפלס מכיל מספר רב של מבנים שנבנו ברובם במהלך המאה ה-18 והמאה ה-19, בהם בית המושל, בית החולים הצבאי, בניין מגורי החיילים החדש, בית המעצר הצבאי ובניין העגלות. מבנים אלו משמשים היום בחלקם מוזיאונים, בתי קפה וחנויות תיירים ובחלקם ממשיכים לתפקד בשירות הצבא הבריטי עם מספר מפקדות רגימנטליות קטנות ומגורי לחיילים השומרים על הטירה.
המתחם המערבי: ממערב לסוללת ארגייל ובניין העגלות ישנה דרך היורדת לתוך חצר פנימית, בחלקה הדרומי ניצב בניין התחמושת הישן המשמש כיום את מוזיאון המלחמה הסקוטי, בחלקה הצפוני נמצא בית החולים הצבאי הישן ובדופן המערבית ישנה חומה עם שער המוביל לסוללת באט. במרכז הרחבה ניצב פסל לזכרו של דאגלס הייג רכוב על סוס (פסל דומה ניצב ברחבת הכניסה לטירה).
מוזיאון המלחמה הלאומי של סקוטלנד: המבנה הדרומי במתחם נבנה בשנת 1748 לשימוש בתור מצבור תחמושת, בהמשך נבנתה החצר ששימשה למצבור חומר הנפץ. כיום המבנה משמש את מוזיאון המלחמה הלאומי של סקוטלנד אשר מציג פריטים והסברים על כ-400 שנים של היסטוריה צבאית סקוטית.
בית החולים הצבאי: בשנת 1897 המתחם נבנה מחדש בתור בית חולים צבאי כתחליף לזה שהתקיים בבניין המלכה אן (ראו בהמשך), כאשר המבנה הצפוני היה הבניין הראשי של בית החולים.
בית מושל הטירה: בית המושל נבנה בשנת 1742 לשימוש מושל הטירה, קצין האפסנאות של הטירה והנשק הראשי, עד לביטול תפקיד המושל במהלך המאה ה-19. לאחר מכן שימש בית המושל את האחיות של בית החולים הסמוך, כיום משמש המבנה חדר אוכל ומועדון המשרת את קציני הטירה כמו גם את מושל הטירה (מאז שמשרה זו חודשה בשנת 1936).
בניין מגורי החיילים החדש: (באנגלית: The New Barracks) נבנה בשנת 1766 במטרה להחליף את המגורים המיושנים בהיכל הגדול (ראו בהמשך). הבניין נבנה כדי לאכלס כ-600 חיילים ונותר בניין מגורים רגימנטלי עד שהגדודים עזבו את הטרה בשנת 1923. כיום משמש הבניין את מפקדת הרגימנט המלכותי של סקוטלנד ומפקדת הבית והמוזיאון של משמר הדרגונים הסקוטי המלכותי (מפקדתו הפעילה נמצאת בגרמניה היכן שמוצב הרגימנט). בצמוד לבניין המגורים נמצא אולם האימונים הרגימנטלי שנבנה בשנת 1900 ומשמש כיום כמוזיאון רגימנט המלכותי של סקוטלנד, מצידו הדרומי נמצא בניין המעצר שנבנה בשנת 1842 והורחב ב-1888, הבניין שימש לאסירים צבאיים עד לשנת 1923.
מבנה הטירה > המפלס העליון וכיכר הכתר

המפלס העליון של הטירה ממוקם בראש הגבעה והגישה אליו היא באמצעות שער פוג. בחלקה הצפוני של הרחבה העליונה ממוקם בית התפילה סנט מרגרט, בחלק המזרחי של הרחבה ממוקמת 'סוללת חצי הסהר' ובחצי הדרומי של המפלס נמצאת 'כיכר הכתר' שסביבה מבני השלטון ההיסטוריים (הארמון המלכותי, ההיכל הגדול ובניין המלכה אן), במרכז הרחבה בין כיכר הכתר למפלס העליון מוצב בניין הזיכרון הנקרא "אנדרטת המלחמה הסקוטית הלאומית".
בית התפילה סנט מרגרט: המבנה העתיק ביותר בטירה המוצב בראש הגבעה. בית התפילה נבנה בשנת 1130 על ידי דייוויד הראשון לזכר אימו שלאחר מותה נודעה כסנט מרגרט מסקוטלנד.
מונס מג: תותח המוצב כיום מחוץ לבית התפילה, אשר יוצר בהוראת בשנת פיליפ השלישי, דוכס בורגונדיה ב-1449 וניתן במתנה לג'יימס השלישי, מלך סקוטלנד בשנת 1457. התותח ירה פעמים בודדות בשעת קרב והפעם האחרונה שבה נעשה בו שימוש היה באוקטובר 1681 לציון שובו של ג'יימס השביעי, כאשר הוא התפוצץ. לאחר מכן התותח נותר מחוץ לשערי הארמון עד שהוא נלקח למצודת לונדון, אך לבסוף הוחזר לטירה ושוקם בשנת 1829.
הארמון המלכותי: הארמון המלכותי נבנה לראשונה באמצע המאה ה-15 בתור מגדל העוז של הטירה אשר חובר עם חומה חיצונית למגדל דייוויד. מאז עבר הארמון מספר שיפוצים והרחבות, כאשר המבנה הניצב כיום נבנה ברובו בשנים 1610–1620. הארמון מכיל את תכשיטי הכתר של סקוטלנד בהם כתר סקוטלנד וחרב סקוטלנד, בנוסף מאז שנת 1996 מוצבת בארמון אבן ההכתרה של סקוטלנד אבן סקון.
ההיכל הגדול: ההיכל הגדול (The Great Hall) ניצח בחלקה הדרומי של 'כיכר הכתר'. המבנה כיום נבנה בתחילת המאה ה-16 בתקופת שלטונו של ג'יימס הרביעי, אך עם הכיבוש האנגלי של 1650 שימש הבניין מגורי חיילים בשנת 1737 הוא אף פוצל לשלוש קומות לאכלוס של 312 חיילים, עם בניית מגורי החיילים בחלקה הצפון-מערבי של הטירה, ההיכל הפך לבית חולים צבאי עד לשנת 1897. באמצע המאה ה-19 ההיכל עבר שיפוץ משמעותי במטרה להחזיר אותו למעמדו הקודם כחלק ממורשת הטירה לכן הוסרו גם הקומות. כיום מוצגים בהיכל כלי נשק (בעיקר חרבות ונשקי מוט) ושריונות. ההיכל יושב על חלק מהחומה ההיקפית של הטירה אשר נבנה במאה ה-14.
בניין המלכה אן: המקום בו ניצב בניין המלכה אן שימש במהלך המאה ה-16 למטבח ששירת את ההיכל הגדול הצמוד עליו. הבניין הנוכחי נבנה בתקופת מרד היעקוביטים הראשון והושלם בשנת 1713, תחילה הוא שימש מגורי קצינים, אך עם עזיבת הכוחות הצבאיים מהטירה בשנת 1920 הבניין שימש מוזיאון צבאי, עד אשר זה הועבר לבניין 'מגורי החיילים החדש'. כיום בניין המלכה אן משמש משרדי אדמיניסטרציה, הדרכה וחדרי ישיבות המשרתים את הטירה.
אנדרטת המלחמה הסקוטית הלאומית: בניין אנדרטת המלחמה הממוקם במרכז המפלס העליון, ניצב באתר בו נבנתה כנסיית מריה הקדושה בשנת 1366. הכנסייה הפכה לנשקיה ב-1540, עד שהמבנה פורק בשנת 1755 לטובת בנייה של מבנה מגורי חיילים חדש. הרעיון להקים במקום היכל זיכרון ואנדרטה לחיילים הסקוטים הועלה במהלך מלחמת העולם הראשונה, בנייתו החלה בשנת 1923 והמבנה הושלם בשנת 1927. ההיכל מכיל במרכזו מזבח אבן שבתוכו קלפים עם שמותיהם של 147,000 חיילים סקוטים שנהרגו במלחמת העולם הראשונה ו-58,000 נוספים שנפלו במלחמת העולם השנייה.
טירת אדינבורו כיום > אתר תיירות

טירת אדינבורו נמצאת בבעלות ממשלת סקוטלנד ומנוהלת על ידי אגודת "הסביבה ההיסטורית סקוטלנד" (לשעבר קרן סקוטלנד ההיסטורית), האגודה מנהלת את רוב חלקי הטירה בעוד שחלקים מסוימים עדיין מנוהלים על ידי הצבא (כגון המוזיאונים הרגימנטליים והמחנה החדש). הטירה היא כיום אחד מיעדי התיירות החשובים בסקוטלנד, עם כ-1.4 מיליון מבקרים במהלך שנת 2013 (במקום ה-16 מבחינת מספר מבקרים מבין האתרים בבריטניה).
מתחם הטירה מכיל משרד כרטיסים, שני בתי קפה, מספר חנויות ומרכז חינוכי (ממוקם בבניין המלכה אן) המארגן הפעלות וסיורים לקבוצות ילדים המבקרות בטירה. אחת מנקודות המשיכה לתיירים בטירה היא המסורת של ירי תותח מסוללת מילס מאונט, כל יום בשעה 13:00. מסורת זו התחילה בשנת 1861 כדרך להודיע על השעה לספינות שעגנו סביב אדינבורו, למרות שמידת הדיוק הייתה נמוכה בתנאים של ערפל (בהם גלי קול נעים לאט יותר). בשנים הראשונות נעשה שימוש בתותח 18 ליטראות שנורה מסוללת חצי הסהר, בשנת 1913 הוא הוחלף בתותח 32 ליטראות, בשנת 1952 הוכנס תותח 25 ליטראות והחל משנת 2001 נעשה שימוש בתותח קל L118.
טירת אדינבורו כיום > שימוש צבאי

בשנת 1923 הפסיקה הטירה באופן רשמי לשמש מחנה צבאי, כאשר כל הכוחות הועברו למחנה רדפורד החדש. עם זאת הקשר של הטירה לצבא השתמר (בעיקר באופן טקסי) והיא כיום אחת הטירות היחידות ברחבי בריטניה שמתפקדת כמוסד צבאי ואף מכילה חיל מצב מצומצם.
טירת אדינבורו כאמור מכילה שני מוזיאונים רגימנטלים; מוזיאון משמר הדרגונים הסקוטי המלכותי ומוזיאון רגימנט הסקוטים המלכותי (כיום הרגימנט המלכותי של סקוטלנד), בנוסף במתחם הטירה נמצא היכל זיכרון לחיילים הסקוטים ששירתו בכוחות הבריטים, כל אלו נמצאים בבעלות והחזקה של הצבא. בנוסף, הטירה מכילה את המפקדה של הרגימנט המלכותי של סקוטלנד, מפקדת הבית של משמר הדרגונים הסקוטי המלכותי וגם מפקדה טקסית של חיל המצב. משרת 'מושל טירת אדינבורו' היא כיום משרה טקסית לרוב ומחזיק בה 'קצין גנרל מפקד סקוטלנד' (גם הוא תואר טקסי).
על הטירה שומרים כאמור דרך קבע קבוצת חיילים המשמשים חיל מצב, חיילים אלו לבושים במדים טקסיים ושומרים בשער הכניסה הראשי ובחלקים נוספים סביב הטירה, זאת בדומה לחיילי המשמר השומרים במספר אתרים ברחבי לונדון. בנוסף לחיל המצב, הטירה מאכלסת קבוצה של חיילים מרגימנט הארטילריה המלכותי האחראים על כיום המסורת של ירי בתותח כל יום בשעה 13:00.
הערות שוליים

↑  מתוך אתר האגודה לאתרי תיירות (ALVA).
| --- | --- |
בקרת זהויות :  NLI: 987007295324205171  GND: 4228337-1  LCCN: sh85040967  VIAF: 316746075   WorldCat (עם VIAF): 316746075 
איור של הטירה כפי שהייתה נראית לפני 1571. ניתן לראות את 'מגדל דייוויד' במרכז ולשמאלו מגדל העוז של הטירה.
תחריט של העיר וטירת אדינבורו במהלך 'מצור לאנג'.
"יעקוביטים, 1745" ציור משנת 1874 של הצייר מאדינבורו ג'ון פטי
חיילים בטירה, 1845
הרחבה ושער הכניסה
השער המתרומם ומגדל ארגייל
מפלס הביניים מבט לצפון עם בניין העגלות ובצד שמאל בית החולים והמתחם המערבי.
מפלס הביניים מבט למערב עם בית המושל מימין, בצמוד עליו בית המעצר וברקע משמאל בניין מגורי החיילים החדש.
בית התפילה סנט מרגרט
כיכר הכתר (מבט לכיוון צפון): מימין הארמון המלכותי, במרכז בניין אנדרטת המלחמה ומשמאל בניין המלכה אן.
האדינבורו טאטו, 2010.
'התותחן המחוזי' מפקד על קבוצת חיילים לאחר ירי 'תותח השעה אחת'.
יחסי בנגלדש–נפאל

| יחסי בנגלדש–נפאל |
| --- | --- |
בנגלדש: נפאל


בנגלדש: נפאל
שטח (בקילומטר רבוע)
148,460: 147,181
אוכלוסייה
174,095,429: 29,642,749
תמ"ג (במיליוני דולרים)
437,415: 40,908
תמ"ג לנפש (בדולרים)
2,513: 1,380
משטר
דמוקרטיה פרלמנטרית: רפובליקה פדרלית דמוקרטית

יחסי בנגלדש–נפאל הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה הפדרלית הדמוקרטית של נפאל והם קיימים ופעילים מאז הכרזת עצמאותה של בנגלדש בחודש מרץ 1971. בין שתי המדינות, מערבית לצפון בנגלדש ומזרחית לדרום נפאל, מפריד שטח מזערי בשם מסדרון סיליגורי. השטח החוצץ שייך להודו והוא ממוקם במדינת מערב בנגל. שתי המדינות חברות בארגון הדרום-אסיאתי לשיתוף פעולה אזורי (SAARC).
היסטוריה

לאחר מלחמת הודו-פקיסטן (אנ') בשנת 1974, נפאל הייתה בין המדינות הראשונות שהכירו רשמית בעצמאותה של בנגלדש. כנקמה לכך, ניתקה פקיסטן את יחסיה עם נפאל משך זמן ממושך. נפאל ראתה במדינת בנגלדש החדשה חלון הזדמנויות למעבר יבשתי של סחורה ממפרץ בנגל וחיזוק מסחרי החוץ דרכה, דבר שלא צלח בידי הנפאלים כשהייתה בנגלדש חלק מפקיסטן.
באפריל 1976 חתמו שתי המדינות על הסכמים בילטרליים הנוגעים להתפתחות כלכלה, תחבורה ותעופה.
יוז'ף אנטל (האב)

| --- | --- |

 לידה:  28 במרץ 1896 אורוסי, הונגריה 
 פטירה:  24 ביולי 1974 (בגיל 78) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מדינה:  הונגריה 
 מקצוע:  עורך דין, פוליטיקאי, משפטן 
 צאצאים:  יוז'ף אנטל 
 מידע חסיד אומות העולם
 פרסים והוקרה:  חסיד אומות העולם (13 בדצמבר 1989)  הצלב הגדול של מסדר ההערכה של הרפובליקה של פולין  מפקד עם כוכב של מסדר פולוניה רסטיטוטה 
 קישורים חיצוניים
 יד ושם:  יוז'ף אנטל
 
שמו של אנטל מונצח על לוח זיכרון לראול ולנברג ולמצילי יהודים נוספים, בחצר בית הכנסת הגדול של בודפשט
יוז'ף אנטל (בהונגרית: Antall József;‏ 1896, אורוסי שבמערב הונגריה – 1974, בודפשט) היה עורך דין, פוליטיקאי וחסיד אומות העולם מהונגריה.
אנטל הוא אביו של יוז'ף אנטל הבן, שהיה ראש ממשלת הונגריה הראשון לאחר נפילת המשטר הקומוניסטי במדינה.
קורות חיים

אנטל לחם בשורות צבא האימפריה האוסטרו-הונגרית במלחמת העולם הראשונה. יחידתו הוכתה קשות והוא ניצל משבי בזכות משפחה פולנית שהסתירה אותו.
לאחר המלחמה חזר אנטל להונגריה. הוא למד משפטים ועבד במשרד הפנים ההונגרי.
קורות חיים > בתקופת מלחמת העולם השנייה

עם כיבוש פולין על ידי גרמניה בספטמבר 1939 ברחו אלפי פולנים להונגריה, בהם מאות יהודים. בשנים 1942 ו-1943 ברחו יהודים נוספים, בתקופה בה חוסלו גטאות פולין אך הונגריה עדיין הייתה בטוחה יחסית.
אנטל היה אחראי על הפליטים מטעם משרד הפנים ההונגרי בין השנים 1939–1944. הוא היה בין האחראים להקמתה של ועדה אזרחית לסיוע לפליטים מפולין, בראשה עמדו הנריק סלביק ויאן קולטאי-שדניצקי (Jan Kołłątaj-Srzednicki) שהיה גם נציג ממשלת פולין הגולה. בניגוד לפקידים אחרים בוועדה זו, אנטל לא הפלה בין יהודים ונוצרים.
כדי להציל את היהודים הסתירה הוועדה חלק מהם בזהות של לא יהודים. אנטל סייע בהסתרת זהותם של מספר יהודים, וכן סייע למחתרת הציונית בהונגריה. עם מעצרם של חברי מחתרת פעל אנטל לשחרורם ובחלק מהמקרים הצליח להביא לשחרורם.
לאחר פלישת הגרמנים להונגריה במרץ 1944 נעצרו חברי הוועדה לסיוע לפליטים. חלקם, כמו קולטאי-שדניצקי, נרצחו מיד. חלקם, כגון סלביק, נעצרו ונשלחו למחנות ריכוז. אנטל נעצר גם הוא ביולי 1944 אך שוחרר מכיוון שחבריו לוועדה טענו בחקירתם על ידי הגסטפו שאנטל לא ידע דבר על פעילותם.
קורות חיים > לאחר המלחמה

לאחר המלחמה מונה אנטל לתפקידי שר השיקום ויושב ראש הצלב האדום ההונגרי. הוא היה ממייסדי מפלגת החקלאים והעצמאיים ההונגרית (אנ').
בנו, יוז'ף אנטל, היה ראש ממשלת הונגריה הראשון לאחר התקופה הקומוניסטית.
הכרה

בשנת 1989 הוכר אנטל בתור חסיד אומות העולם על ידי יד ושם.
יחסי בלגיה–גאנה

| יחסי בלגיה–גאנה |
| --- | --- |
בלגיה: גאנה


בלגיה: גאנה
שטח (בקילומטר רבוע)
30,528: 238,533
אוכלוסייה
11,743,761: 34,586,839
תמ"ג (במיליוני דולרים)
632,217: 76,370
תמ"ג לנפש (בדולרים)
53,834: 2,208
משטר
מונרכיה חוקתית: דמוקרטיה נשיאותית

יחסי בלגיה–גאנה הם היחסים הדיפלומטיים הרשמיים בין ממלכת בלגיה לרפובליקת גאנה.
סקירה כללית

בין שתי המדינות מתקיימים יחסים כלכליים וסחר גבוהים. בלגיה מסייעת לגאנה כלכלית וכספית.
גאנה היא אחת מיצרניות הקקאו הגדולות בעולם, בעוד בלגיה ידועה בייצור השוקולד שלה שעשוי מקקאו מיובא. ב-2019 כמעט חצי מהייבוא של בלגיה מגאנה היה מוצרי מזון, שרובם היו פולי קקאו.
נציגויות דיפלומטיות

לגאנה יש שגרירות רשמית בבריסל שבבלגיה. לבלגיה אין שגרירות רשמית בגאנה, אולם יש לה קונסוליה באקרה שבגאנה.
יחסי בלארוס–שווייץ

| יחסי בלארוס–שווייץ |
| --- | --- |
בלארוס: שווייץ


בלארוס: שווייץ
שטח (בקילומטר רבוע)
207,600: 41,277
אוכלוסייה
9,041,765: 8,933,409
תמ"ג (במיליוני דולרים)
71,857: 884,940
תמ"ג לנפש (בדולרים)
7,947: 99,060
משטר
רפובליקה: רפובליקה קונפדרטיבית

יחסי בלארוס–שווייץ הם יחסי החוץ בין בלארוס לבין שווייץ.
רקע

הפרוטוקול על הקמת יחסים דיפלומטיים בין הרפובליקה של בלארוס והקונפדרציה השווייצרית נחתם ב-10 בפברואר 1992. ב-1 ביולי 2007, נפתחה שגרירות שווייץ במינסק, והפתיחה הרשמית שלה התקיימה ב-11 בפברואר 2008. ב-17 במרץ 2010, נפתחה קונסוליית הכבוד של הרפובליקה של בלארוס בציריך. בפברואר 2010, נשיא הרפובליקה של בלארוס, אלכסנדר לוקשנקו, הגיע לביקור עבודה לשווייץ, וב-25 בפברואר 2010 נערכה בקייב פגישה עם שר החוץ של שווייץ.
הוקמה ועדה משותפת בלארוסית-שווייצרית עבור סחר ושיתוף פעולה כלכלי. במסגרת הקשרים האזוריים הבילטרליים קיים שיתוף פעולה פעיל בין המדינות. העיר איטיגן והעיר דוברוש באזור הומל, והערים גלרוס וקוברין הם ערים תאומות.
יחסי סחר

בשנת 2016, מחזור המסחר בין שתי המדינות ירד ב-33% ל-155.9 מיליון דולר. היבוא אל בלארוס ירד ב-28% ל-150.5 מיליון דולר, אשר הוריד את הגירעון של בלארוס עם שווייץ על סחורות ב-22% ל-145 מיליון דולר. בלארוס מספקת מכונות תעשייתיות, מכונות ומכשירים, תרופות וכימיקלים. היצוא בינתיים הסתכם ב-105 מיליון דולר בשווייץ, אשר יצר עודף בסחר שלהם עם בלארוס. שווייץ מספקת שירותים בתחום התחבורה, כגון כבישים ומסילות ברזל, כמו גם שירותי מחשוב. בשנת 2016 שווייץ השקיעה 38.7 מיליון דולר בבלארוס.
נציגויות דיפלומטיות

בלארוס מחזיקה בשווייץ שגרירות בברן וקונסוליה כללית בציריך. מאידך, שווייץ מחזיקה בבלארוס שגרירות במינסק בלבד.
חיל הים המצרי

| --- | --- |
 סמל חיל הים המצרי  דגל חיל הים המצרי הדגל הימי הצבאי המצרי
הדגל הימי הצבאי המצרי
 פרטים
 מדינה:  מצרים
 שיוך:  צבא מצרים
 אירועים ותאריכים
 תקופת הפעילות:  1800–הווה (כ־224 שנים) 
חיל הים המצרי (בערבית: القوات البحرية المصرية; תעתיק מדויק: אלקואת אלבחריה אלמצריה; מילולית: הכוחות הימיים המצריים) הוא הזרוע הימית של צבא מצרים. משימותיו העיקריות של חיל הים המצרי כוללות הגנות קו החוף של מצרים שאורכו למעלה מ-2,000 ק"מ בים התיכון ובים סוף, הגנת פתחי תעלת סואץ ותמיכה בזרועות האחרות של צבא מצרים.
חיל הים המצרי התעצם והתחדש בשנים האחרונות. נכון לשנת 2020, הוא חיל הים הגדול ביותר במספר הכלים במזרח התיכון, והשישי במספר הכלים הכולל בעולם.
הבסיס הראשי של חיל הים המצרי נמצא באלכסנדריה. לחיל הים בסיסים נוספים בע'רדקה, ספאגה, פורט סעיד, מרסא מטרוח, ברניס, וסואץ.
מבנה הכוח

רובו של צי חיל הים המצרי מורכב משייטות של פריגטות, קורבטות, צוללות, שולות מוקשים, ספינות טילים וספינות סיור. כמו כן, חיל הים המצרי מתכנן הצטיידות בשתי נושאות מסוקים עד לסוף שנת 2016. על החיל מפקד תת-אדמירל אוסמה אל-גינדי, שהוא אף חבר המועצה העליונה של הכוחות המזוינים של מצרים.
כלי טיס

חיל הים המצרי מתכנן הצטיידות בשתי ספינות סער אמפיביות. בנוסף לכוח האווירי שיופעל מספינות אלו, חיל האוויר המצרי מפעיל כלי טיס לצורכי סיור ימי והגנה נגד צוללות. כלי הטיס של חיל האוויר המצרי המופעלים בתמיכה לחיל הים הם:
9 מסוקי אירוספסיאל גאזל למשימות סיור חופים
10 מסוקי קאמן SH-2G סופר סיספרייט (Kaman SH-2G Super Seasprite) המצוידים בטורפדו נגד צוללות
5 מסוקי וסטלנד סי קינג (Westland WS-61 Sea King) המצוידים בטילי אוויר-ים וכן בטורפדו.
הרכב הצי > ספינות סער אמפיביות

חיל הים המצרי הצטייד בשתי נושאות מסוקים חדישות מתוצרת צרפת שצפויות להיכנס לשימוש מלא בסוף שנת 2016. נושאות המסוקים, שהוזמנו במקור על ידי רוסיה, אך הזמנתם בוטלה בעקבות הסנקציות על רוסיה נרכשו על ידי מצרים ככל הנראה בעזרת מימון סעודי.
נושאת המסוקים הראשונה בשירות, שנקראה על שמו של גמאל עבד אל נאצר, נמסרה בשנת 2016 לצי המצרי. נושאת המסוקים השנייה, שנקראת על שמו של אנואר סאדאת נמסרה בספטמבר 2016.
ספינות אלו, אשר הדחקם המקסימלי עומד על 21 אלף טונות, נושאות כל אחת על סיפונה 16 מסוקים מתוצרת רוסית. שמונה מן המסוקים הם מסוקי תקיפה מתקדמים - קומוב KA-50. ועוד כשמונה מסוקי KA-27, מהם כארבעה משתמשים כמסוקי תובלה וסער, הארבעה הנותרים, משתמשים כמסוקים ללוחמה נגד צוללת. ספינות אלו, מהוות תוספת כוח משמעותית לצי המצרי וליכולת הלחימה האמפיבית של הצי ושל הצבא המצרי.
הרכב הצי > צוללות

חיל הים המצרי רכש כארבע צוללות חדישות מסדרת 209 מתוצרת גרמניה. צוללות אלו, שעליהם התבסס הדור הראשון של צוללות הדולפין בעלות הדחק של כ-1,586 טונות.
לצוללת ישנם כ-8 צינורות טורפדו 533 מ"מ, עם יכולת לשיגור טילים. הצוללת חמושה ב-14 טורפדות וב-14 טילי הרפון בלוק II.
חיל הים המצרי מפעיל ארבע צוללות תקיפה מסדרת רומאו בעלות הדחק של כ-1,830 טונות. הצוללות המיושנות, שיוצרו בסין, עברו תהליך מודרניזציה בארצות הברית והותאמו לנשיאת טילי הרפון, צוידו בצינורות טורפדו 533 מ"מ בעלי יכולת לשיגור טילים, סונאר חדש, מיזוג אוויר ומערכת מכ"ם.
הרכב הצי > פריגטות

חיל הים המצרי מפעיל פריגטת טילים מונחים מסדרת FREEM. פריגטה זו, שהיא הפריגטה הכבדה בחיל הים המצרי, בעלת הדחק של כ-6,000 טונות והיא חמושה היטב:
16 משגרים אנוכיים, הספינה נושאת כ-16 טילי נ"מ קצרי טווח מדגם Aster 15. וכשמונה טילי אקסוסט בלוק III כנגד ספינות
צינור טורפדו כפול עבור טורפדות MU-90 נגד צוללות
תותח אוטו מלרה 76 מ"מ
שלושה תותחי 20 מ"מ המופעלים על ידי מערכת נקטר, הפועלת באופן דומה למערכת הטייפון של רפאל
לספינה אפשרות לנשיאת מסוק
חיל הים המצרי מפעיל כארבע פריגטות טילים מונחים מסדרת אוליבר הזרד פרי, מעודפי הצי האמריקאי, בעלות הדחק של 4,200 טון וחימוש כבד, הכולל בין היתר:
משגר Mk.13 עם 40 טילים, 32 מהם טילי נ"מ RIM-66 וכשמונה טילי הרפון
תותח אוטו מלרה 76 מ"מ
שני צינורות טורפדו כפולים עבור טורפדו MU-90 נגד צוללות
מערכת פלנקס 20 מ"מ
שני צינורות טורפדו תלת קניים עבור טורפדות 324 מ"מ
לספינה אפשרות לנשיאת שני מסוקים
חיל הים המצרי מפעיל כשתי פריגטות מסדרת קנוקס מעודפי הצי האמריקאי, להם הדחק של כ-4,250 טון, וחימוש הכולל:
16 רקטות נגד צוללות טילים בליסטיים מדגם ASCOR RUR-5, או 12 רקטות ASCOR RUR-5 וארבעה טילי הרפון
תותח ימי 127 מ"מ
מערכת פלנקס 20 מ"מ
שני צינורות טורפדו כפולים עבור טורפדו 324 מ"מ נגד צוללות (Mark 46)
לספינה אפשרות לנשיאת מסוק
חיל הים המצרי מפעיל כשתי פריגטות ישנות, מסדרת 053, מתוצרת סינית, בעלות הדחק של 1,700 טון. הספינה בעלת חימוש מגוון:
ארבעה טילי סטיקס נגד ספינות
שני תותחי 57 מ"מ מונחי מכ"ם
שני צינורות טורפדו עבור טורפדו MU-90 נגד צוללות
שני תותחי 37 מ"מ מונחי מכ"ם
ארבעה משגרי רקטות RBU-1200 נגד צוללות
פצצות עומק
מרגמות עומק נגד צוללות
לספינה אפשרות לנשיאת מסוק
חיל הים המצרי מפעיל כשתי פריגטות נגד צוללות מסדרת קוני. פריגטות ישנות אלו, מתוצרת סובייטית, בעלות הדחק של כ-1,900 טון.
הפריגטה נושאת חימוש מגוון:
משגר SA-8 'אוסה' נגד מטוסים
ארבעה משגרי טילי סטיקס נגד ספינות
ארבעה תותחי 76.2 מ"מ כפולים
ארבעה תותחי 30 מ"מ
אפשרות לנשיאת 20 מוקשים ימיים
הרכב הצי > קורבטות

חיל הים המצרי עתיד להצטייד החל משנת 2017 עד סוף שנת 2019 בארבע קורבטות רב תכליתיות בהדחק של 2,500 טון מסדרת גווין. הקורבטות, מפיתוח צרפתי-מצרי, כוללות חימוש מגוון :
תותח אוטו מלרה 76 מ"מ
שני משגרי נקטר 20 מ"מ (המערכת פועלת באופן דומה למערכת הטייפון)
16 משגרי אנכיים עבור טילי מיקה נגד מטוסים
8 טילי אקסוסט נגד ספינות
שני צינורות טורפדו משולשים
חיל הים המצרי מפעיל כשתי קורבטות ספרדיות מסדרת Descubierta בעלות הדחק של כ-1,500 טון, חימושן של הקורבטות כולל בין היתר :
8 טילי הרפון
משגר טילי נ"מ RIM-7
תותח אוטו מלרה 76 מ"מ
תותח כפול של מרגמות נגד צוללות
שני צינורות טורפדו משולשים 324 מ"מ נגד צוללות
הרכב הצי > ספינות תקיפה מהירות

מדובר בספינות טילים אמריקאיות חדישות, מספרן בצי המצרי עומד על ארבע והדחקם הוא כ-600 טון. חימושם מגוון והוא כולל :
שמונה טילי הרפון
תותח אוטו מלרה 76 מ"מ
מערכת פלנקס
מערכת טילי נ"מ RIM-116
שני מקלעי M60
ספינת התקיפה הרוסית המהירה, שמספרה עומד על ספינה בודדת בצי המצרי, עם הדחק של 550 טונות וחימוש מגוון :
4 טילי P-270 נגד ספינות
12 טילי SA-18 'איגלה' נגד מטוסים
תותח AK-176 כפול
2 מערכות AK-630, שכל אחת מצוידת בתותח שישה קני, 30 מ"מ מונחה מכ"ם להגנה אווירית (בדומה למערכת הפלנקס)
כשש ספינות אוקטובר מתוצרת מצרית, המהוות גרסה מצרית, שיוצרה בסוף שנות ה-80 של המאה ה-20, לספינת הקומאר, משרתות בצי המצרי. לספינות קלות אלו, הדחק של 82 טון, חימושם של הספינות קל :
שני טילי אוטומט איטלקיים נגד ספינות
שני תותחי 30 מ"מ כפולים
כשש ספינות טילים מסדרת 024, משרתות בצי המצרי. הדחקם עומד על כ-235 טון וחימושם קל :
שני תותחים כפולי קנה 30 מ"מ מדגם AK-230
ארבעה טילי נגד ספינות מדגם סטיקס
כשמונה ספינות טילים ישנות אלו, מתוצרת סובייטית, שדגם זה שירת בחיל הים המצרי במלחמת יום הכיפורים, עדיין נמצאות בשירות פעיל.
חימושם:
שתי מערכות AK-230, הכוללות תותח שישה קני 30 מ"מ מונחה מכ"ם, נגד טילי ים-ים וכנגד מטוסים (בדומה למערכת הפלנקס)
ארבעה טילי סטיקס נגד ספינות
חיל הים המצרי מפעיל כשמונה ספינות טילים, מתוצרת בריטית, מדגם רמדאן. ספינות אלו, בעלות הדחק של כ-317 טון וחימוש הכולל:
ארבעה טילים נגד ספינות 'אוטומט' איטלקיים
תותח אוטו מלרה 76 מ"מ
תותח דו קני 40 מ"מ
כחמש ספינות טילים מדגם זה משרתות בחיל הים המצרי, הדחקם עומד על 265 טון והם מתוצרת גרמנית. חימושן של הספינות כולל:
תותח אוטו מלרה 76 מ"מ
תותח בופורס 40 מ"מ
ארבעה טילי אקסוסט נגד ספינות
אפשרות לנשיאת שמונה מוקשים
כארבע ספינות תקיפה מהירות, מתוצרת סינית ועם הדחק של 135 טון משרתות בצי המצרי. חימושם כולל תותחים בלבד :
שני תותחים דו קניים 37 מ"מ
שני תותחים דו קניים 23 מ"מ
חיל הים המצרי מפעיל כשתי ספינות טורפדו, בהדחק של 95 טון מתוצרת סובייטית. השימוש העיקרי בהם הוא לבט"ש והגנה על ספינות התובלה.
הרכב הצי > ספינות לוחמה בצוללות מסדרת 037

חיל הים המצרי מפעיל כשמונה ספינות לוחמה בצוללות, מתוצרת סינית ועם הדחק של 430 טון. חימושם מגוון :
שני תותחי 57 מ"מ דו קניים
שני תותחי 23 מ"מ דו קניים
שני צינורות טורפדו תלת קניים 324 מ"מ
ארבעה משגרי רקטות BU-1200 נגד צוללות
שתי מרגמות עומק נגד צוללות
פצצות עומק
הרכב הצי > ספינות לחימה אמפיבית - נחתות

חיל הים המצרי מפעיל מספר נחתות, שיחד עם אוניות הסער האמפיביות מהוות את הזרוע ללוחמה אמפיבית של הצי.
3 נחתות טנקים סובייטיות עד 800 טון, מסדרת פולנסקי, חמושות בטילי איגלה נגד מטוסים, ובמשגר רקטות 140 מ"מ 18 קני
9 נחתות סובייטיות עד 600 טון, מסדרת וידרה, חמושות בתותחי 40 מ"מ דו קניים
2 נחתות צרפתיות עד 300 טון, מסדרת EAD-R, חמושות בשני מקלעי 12.7 מ"מ ובשני מקלעי 7.62 מ"מ
4 נחתות צרפתיות עד 150 טון, מסדרת CTM-NG
8 נחתות אמריקאיות עד 10 טון, מסדרת סיפוקס, חמושות בשני מקלעי M2 ברויאנינג ובשני מקלעי M60
5 נחתות אמריקאיות עד 107 טון, מסדרת LCM דגם 8
הרכב הצי > שולות מוקשים

חיל הים המצרי מפעיל כ-23 שולות מוקשים
5 שולות מוקשים סובייטיות מדגם T43 בעלות הדחק של 460 טון, חמושות בשני תותחים דו קניים 30 מ"מ ועשרה מוקשים.
4 שולות מוקשים סובייטיות מדגם יורקה, בעלות הדחק של 569 טון, חמושות בשני תותחים דו קניים 37 מ"מ, ארבעה מקלעי 12.7 מ"מ ופצצות עומק.
3 שולות מוקשים אמריקאיות מדגם דת סווארי, בעלות הדחק של 203 טון וחמושות בשני מקלעי 12.7 מ"מ.
2 שולות מוקשים אמריקאיות מדגם אוספרי, בעלות הדחק של 904 טון וחמושות בשני מקלעי M2 ברואנינג
2 ספינות חיפוש מוקשים אמריקאיות מדגם סאפאגה, עם הדחק של 165 טון
3 ספינות חיפוש מוקשים איטלקיות מסדרת פלוטו פלוס, בעלות יכולת לשיגור כלי שיט בלתי מאויש.
4 שולות מוקשים סובייטיות, מדגם Tuima, בעלות הדחק של כ-250 טון, וחמושות בשני מערכות של תותחי AK-230 שלכל מערכת תותח 30 מ"מ מונחה מכ"ם להגנה אווירית
הרכב הצי > ספינות תובלה

חיל הים המצרי מפעיל שתי ספינות תובלה:
שתי ספינות תובלה גרמניות, מסדרת 701E, עד 3680 טון, חמושות בשני תותחי בופורס 40 מ"מ.
ספינת תובלה גרמנית, מדגם וסטרלד, בעלת הדחק מקסימלי של 4,000 טון.
הרכב הצי > מכליות

לחיל הים המצרי יש כתשע מכליות, מתוצרת עצמית, מדגם טוליבו, בהדחק של 1,200 טון.
הרכב הצי > גוררות

לחיל הים המצרי כשבע גוררות:
חמש גוררות מתוצרת סובייטית ועצמית, בהדחק של 940 טון.
שתי גוררות מתוצרת אמריקאית, מסדרת נתיק, בהדחק של 560 טון.
משמר החופים המצרי

משמר החופים המצרי הוא יחידה בחיל הים המצרי האחראית לשמירת מתקני חוף וסיור לאורך חופי מצרים למניעת הברחות. לצרכים אלה מפעיל משמר החופים 105 ספינות בט"ש.
דרגות חיל הים המצרי > דרגות קצונה

| דרגות קצונה בחיל הים המצרי> אדמירל.(בערבית) فريق أول | דרגות קצונה בחיל הים המצרי> תת אדמירל.(בערבית) فريق | דרגות קצונה בחיל הים המצרי> אדמירל משנה.(בערבית) لواء | דרגות קצונה בחיל הים המצרי> קומודור.(בערבית) عميد | דרגות קצונה בחיל הים המצרי> קפטן.(בערבית) عقيد | דרגות קצונה בחיל הים המצרי> קומנדר.(בערבית) مقدم | דרגות קצונה בחיל הים המצרי> לוטננט קומנדר.(בערבית) رائد | דרגות קצונה בחיל הים המצרי> לוטננט.(בערבית) نقيب | דרגות קצונה בחיל הים המצרי> לוטננט משנה.(בערבית) ملازم أول | דרגות קצונה בחיל הים המצרי> אנסיין.(בערבית) ملازم | דרגות קצונה בחיל הים המצרי> . |
| --- | --- | --- | --- | --- | --- | --- | --- | --- | --- | --- |
דרגות חיל הים המצרי > דרגות חוגרים ונגדים

| דרגות נגדים> נגד בכיר.(בערבית) رقيب أول | דרגות נגדים> נגד ראשון.(בערבית) رقيب | דרגות נגדים> ימאי בכיר.(בערבית) عريف | חוגרים> ימאי.(בערבית) جندي |
| --- | --- | --- | --- |
|  |  |  | —- |